Stan

«Stan», Էմինեմի երրորդ սինգլը «The Marshall Mathers LP» ալբոմից, որը ձայնագրվել է երգչուհի Dido-ի հետ համատեղ։ Ստենի դերը կատարել է դերասան ևոն Սավան։ Երգը հիթ է, որը ԱՄՆ-ի և Ավստրալիայի հիթ-շքերթներում  նորամուտն նշել է առաջին հորիզոնականում։
2005 թվականին ներառվել է Էմինեմի լավագույն հիթերի  «Curtain Call: The Hits» հավաքածուում, որում ներառվել է նաև Էմինեմի այդ երգի կենդանի կատարումը Grammy-2001-ում, որտեղ Dido-ի կրկներգը կատարել է Էլթոն Ջոնը։ Սինգլի պրոդյուսերները եղել են Էմինեմը և  The 45 King-ը, որն էլ ստեղծել է երգի երաժշտությունը։ Որպես սեմփլ ծառայել է Դայդոյի «Thank You» երգը, որտեղից վերցվել է կրկներգը և բասը։ Ճանաչվել է Էմինեմի լավագույն հիթերից մեկը։ Այդ երգի թողարկումից հետո Էմինեմի երկրպագուներին սկսել են անվանել Ստեններ։
Rolling Stone ամսագիրը երգը տեղադրել է Rolling Stone ամսագրի վարկածով բոլոր ժամանակների 500 մեծագույն երգերի ցանկի  #296 հորիզոնականում։ Երգը զբաղեցրել է նաև 15-րդ տեղը VH1 հեռուստաալիքի վարկածով բոլոր ժամանակների լավագույն հիփ-հոփ երգերի ցանկում։ 2011 թվականի ապրիլին «Complex» ամսագիրը կազմել է «Էմինեմի 100 լավագույն երգերի» ցուցակը, որում «Stan» երգն զբաղեցրել է 2-րդ հորիզոնականը։
Երգը թողարկվել է Մեծ Բրիտանիայում 750 000 օրինակով։


== Նկարագրություն ==
Երգը պատմում է Էմինեմի մտացածին երկրպագուի՝ Ստենի մասին, որը նրան ավելի ու ավելի տագնապալի ու սպառնալից նամակներ է գրում իր կյանքի մասին (ընդ որում՝ բոլոր նամակները գրված են գրասենյակային մատիտով), բայց դրանք տարբեր պատճառներով արտիստին չեն հասնում։ Առաջին նամակում Ստենն իրեն նկարագրում է որպես Էմինեմի ամենամեծ երկրպագուն, որն իր ամբողջ սենյակը փակցրել է նրա պաստառներով։ Ստենի ընկերուհին հղի է, և եթե աղջիկ ծնվի, ապա Ստենը ցանկանում է նրան անվանել Բոննի (ինչպես Էմինեմի դստերը), նամակի վերջում Ստենը գրում է իր հեռախոսների համարները և սպասում է Էմինեմի շուտափույթ պատասխանին։ Երկրորդ նամակում Ստենը գրում է, որ չի բարկանում Էմինեմի վրա այն բանի համար, որ նա դեռ չի զանգահարել իրեն, բայց դատապարտում է Էմինեմին, որ նա իր վեցամյա եղբայր Մեթյուին ինքնագիր չի տվել, ինչի համար նա 4 ժամ սպսել էր ցուրտ եղանակին։ Ստենը գրում է, որ իր ընկերուհին արդեն խանդում է նրան Էմինեմի հանդեպ, քանի որ Ստենը խոսում է նրա մասին 24 ժամ, կրծքավանդակի վրա դաջվածք ունի Էմինեմի անունով։ Երբեմն Ստենն իրեն ոչ ադեկվատ է պահում․ նամակի վերջում նա խնդրում է զանգահարել իրեն և գրում է․ «Մենք պետք է միասին լինենք»։ Ստենն իր հաջորդ ուղերձը ձայնագրում է մեքենայում ձայնագրիչով, այն սկսվում է հետևյալ խոսքերով. «Սիրելի պարոն «Ես շատ-լավն եմ-որ-զանգեմ-կամ-գրեմ-իմ-երկրպագուներին»։ Ստենը գիշերը հարբած մեքենա է վարում, նա իր հետ վերցնում է իր ընկերուհուն, նա ասում է, որ այն ամենը, ինչ իրեն պետք է, Էմինեմի մեկ զանգը կամ նամակն է։ Ստենը հասնում է կամրջի և հասկանում է, որ Էմինեմը ոչ մի կերպ չի կարող ստանալ այդ ձայնագրիչը, որից հետո կտրուկ շրջվում է, և մեքենան ընկնում է ջրի մեջ։ Էմինեմը նամակ է գրում Ստենին։ Նա գրում է, որ նա շատ զբաղված է և չէր կարող գրել ավելի վաղ, ինչպես նաև նաև ինքնագիր է ուղարկում Մեթյուի համար  գլխարկի վրա։ Էմինեմը գրում է, որ Ստենն օգնության կարիք ունի, հակառակ դեպքում նա կարող է վնասել իրեն, և հույս ունի, որ նամակը ժամանակին կհասնի, հետո գրում է սարսափելի աղետի մասին, որը տեսել է հեռուստատեսությամբ, որտեղ մեքենան, որում եղել են եղա և աղջիկ, վթարի է ենթարկվել, նամակի վերջում Էմինեմը հասկանում է, որ այդ մեքենայի ղեկին եղել է Ստենը։ Առաջին երեք տները Էմինեմը կատարում է Ստենի դերում, իսկ վերջինը՝ չորրորդը, ձայնագրվել է Էմինեմի անունից, որը պատասխան նամակ է գրում Ստենին։ Տեսանյութը ավարտվում է Ստենի հուղարկավորության տեսարանով, որին ներկա է նրա կրտսեր եղբայր Մեթյուն, որը մազերը ներկել է բաց գույնի Էմինեմի նման։


== Երգացանկ ==


== Հիթ-շքերթներ ==


== Հավաստագրեր ==


== Ծանոթագրություններ ==